กองทุน RMF มีนโยบายการลงทุนล้อตามตัวที่เป็นกองทุนเปิด คือกองทุนใด
กองทุน RMF หรือ “กองทุนเปิด ทิสโก้ MID/SMALL อิควิตี้ เพื่อการเลี้ยงชีพ” หรือ ชื่อย่อ “TMSRMF” กองทุนนี้นโยบายการลงทุนล้อตามตัวที่เป็นกองทุนเปิด คือ กองทุน TISCO Mid/Small Cap Equity Fund กองทุนนี้มีลักษณะการลงทุนสไตล์ Bottom Up คือ ลงเชิงลึกเพื่อเลือกหุ้นแต่ละตัว และจัดพอร์ตแบบ Conviction Portfolio คือ กล้าลงตัวหนึ่งในสัดส่วนที่เยอะไปเลย

ณ กลางปี 2558 กองทุนนี้ลงทุนในหุ้น 15 ตัว นับว่าเป็นกองที่ลงหุ้นจำนวนน้อยตัว และหุ้น 5 อันดับแรกคือ PLANB KTC SCN EPG และ CHG รวมกันคิดเป็นเกือบ 50% ของเงินลงทุนทั้งหมด นี่แหละที่เค้าเรียกว่า Conviction Portfolio คือ Fund Manager มีความมั่นใจที่จะลงหุ้นแต่ละตัวในสัดส่วนที่เยอะ แล้วแต่ละตัวไม่ธรรมดาเลย ประกาศงบออกมาส่วนใหญ่เติบโตสูง และสูงกว่าที่ตลาดคาดการณ์อีกด้วย ในช่วงเวลาที่บริษัทจดทะเบียนโดยรวมผลประกอบการไม่ค่อยจะดี

ตลาดหุ้นไทยมี 3 Sector หลัก คือ ธนาคาร พลังงาน และสื่อสาร กองทุนนี้เห็นได้ชัดเจนเลยว่าไม่ได้ลงทุนตามดัชนี หุ้นกลุ่มธนาคาร และสื่อสารไม่ติดใน 5 กลุ่มอุตสาหกรรมแรกเลยด้วยซ้ำ เพราะนโยบายการลงทุนเขียนไว้ว่า จะลงทุนในหุ้นขนาดกลางและขนาดเล็กที่มีมูลค่าหลักทรัพย์ตามราคาตลาด (Market Cap) ไม่เกิน 50,000 ล้านบาท โดยเฉลี่ยมากกว่า 80% ของมูลค่ากองทุน

ผลการดำเนินงานตั้งแต่จัดตั้งกองทุน TISCO Mid/Small Cap Equity RMF (TMSRMF) ในเดือนกันยายนปี 57 จนถึงกลางปี 58 กองทุนมีผลตอบแทน 3.23% ชนะ SET ไปถึงประมาณ 7% ภายในระยะเวลา 9 เดือน ดูจาก Fund Fact Sheet ยังไม่ update ถึงใจ เอาจนถึงวันที่ 8 ธ.ค. 58 กอง TMSRMF ให้ผลตอบแทนที่ 7.92%  ขณะที่ SET Index ติดลบไปเกือบ 13% เรียกได้ว่า STRONG ใช้เวลาเกือบ ๆ ปีชนะ SET Index ไปราว 20%
ความรู้ทางการเงิน,ตลาดการเงิน & ผลิตภัณฑ์และบริการทางการเงิน